Edward Donovan

miniatura|260px|Ilustración de E. Donovan na súa obra *The Natural History of British Fishes*.
**Edward Donovan**, nado en Cork en 1768 e finado en 1873, foi un zoólogo afeccionado, viaxeiro e escritor irlandés.

## Traxectoria 
Donovan foi un ávido coleccionista de espécimes de historia natural, adquiridos principalmente en almoedas de mostras de viaxes de exploración. 
miniatura|260px|Ilustración de *An Epitome of the Natural History of the Insects of China*.
Foi membro da Sociedade Linneana de Londres e da *Wernerian Natural History Society*, o que lle deu acceso ás mellores coleccións de historia natural e bibliotecas de Londres.

Naquela época era común que os coleccionistas privados abriran pequenos museos públicos e, en 1807 fundou o *London Museum and Institute of Natural History*. Nel expuxo varios centos de espécimes de aves, mamíferos, réptiles, peixes, moluscos, insectos, corais e outros invertebrados de todo o mundo, así como exeplares de vexetais exóticos e británicos.

As custosas compras que fixera Donovan, o seu trato cos editores sen escrúpulos (segundo el), e a depresión económica de Inglaterra despois das Guerras Napoleónicas, obrigouno a pechar o seu museo en 1817 e a poxar a súa colección en 1818.

Donovan continuou pubricando, pero a súa situación financeira continuou empeorando e, en 1833, fixo unha alegación para solicitar dos seus partidarios apoio para demandar aos editores das súas obras; pero isto foi en van, e Donovan morreu sen un céntimo en 1837 deixando a súa numerosa familia na indixencia.

## Obras principais 
* *Botanical review, or the beauties of flora*. (1789-1790).
* *The Natural History of British Insects*. (1792-1813). 16 volumes.
* *The Natural History of British Birds*. (1802-1808). 10 volumes.
* *The Natural History of British Fishes*. (1802-1808).
* *The Naturalist’s Repository*. (1822-1827). 5 volumes
* *The Natural History of British Shells*. (1804-1809). 5 volumes.
* *An Epitome of the Natural History of the Insects of India* (1798).
* *An Epitome of the Natural History of the Insects of China*. (1798).
* *An Epitome of the Natural History of the Insects of New Holland*. (1805).
* *Instructions for collecting and preserving various subjects of natural history*. Texto completo. (1805)

## Notas 
## Véxase tamén 
### Bibliografía 
* Gilbert, P. (2000): *Butterfly Collectors and Painters. Four centuries of colour plates from The Library Collections of The Natural History Museum*, Londres. Singapur, Beaumont Publishing Pte Ltd.
* Jackson, C. E. (1985): *Bird Etchings. The Illustrators and Their Books, 1655-1855*. Cornell University Press.
* Lisney, A. A. (1960): *Bibliography of British Lepidoptera 1608-1799*. Londres.
* Musgrave, A. (1932): *Bibliography of Australian Entomology 1775 - 1930*. Sydney.
* Salmon, M. A. (2000): *The Aurelian Legacy. British Butterflies and their Collectors*. Martins, Great Horkesley: Harley Books. ISBN 0-946589-40-2.

### Ligazóns externas 
* *An epitome of the natural history of the insects of New Holland, New Zealand etc.*, de Edward Donovan en Google Books.
* Ilustracións de Donovan, en panteek.com.
* Edward Donovan en University of Massachusetts Library.